በሞቱት የጠቅላይ ፍርድ ቤት ዳኛ የሚተካ ሰው የመሰየሙ ሂደት የፖለቲካ ጦርነት ከፈተ
በዩናይትድ ስቴትስ ጠቅላይ ፍርድ ቤት ለረዥም ዓመታት በዳኝነት በማገልገል የታወቁት ወግ አጥባቂ ዳኛ አንቶኒን ስካልያ ባለፈው ቅዳሜ ከዚህ ዓለም በሞት ተለይተዋል።ስካልያ በ 79 ዓመታቸው ድንገት በተኙበት ያረፉት ቴክሳስ በሚገኘው መኖሪያ ቤታቸው ውስጥ ነው።ፕሬዘዳንት ባራክ ኦባማ ለስካልያ ያላቸውን ክብር ከገለጹ በሁዋላ፥ ሕገ-መንግሥታዊ ሥልጣናቸውን በመጠቀም የቀድሞውን የጠቅላይ ፍርድ ቤት ዳኛ የሚተካ እጩ ባጭር ጊዜ ውስጥ እንደሚያሳውቁ ገልጸዋል።የሪፐብሊካን ፓርቲው መሪዎች ግን፥ አዲሱን እጩ መምረጥ ያለበት ቀጣዩ ያሜሪካ ፕሬዘዳንት መሆን አለበት ሲሉ ተቃውመዋል። ዘጋቢዎቻችን ያጠናቀሯቸው በርካታ ሪፖርቶች አሉ።ሰሎሞን ክፍሌ ለቀጣዩ ዲሞክራሲ በተግባር ፕሮግራሙ እንደሚከተለው አሰናድቶታል። ከድምጽ ፋይሉ ያድምጡ። 